OpenLLM-France/wikimedia huggingface dataset:
# Fernando III.a Germaniako Erromatar Inperio Santukoa

Fernando IIIa Habsburgokoa (Graz, 1608ko uztailaren 13a - Viena, 1657ko apirilaren 2a) 1637-1657 bitartean Germaniako Erromatar Inperio Santuko enperadorea eta Alemaniako erregea (Erromatarren erregea), 1625-1657 urteetan Bohemiako erregea eta 1627-1657 urteetan Hungaria eta Kroaziako erregea izan zen.
Fernando II.a bere aitaren ondorengoa izan zen. 1634an Suediarrak menderatu zituen Nördlingenen, Gallas jeneral austriarrak lagunduta. Suedia eta Frantziaren kontrako borrokan jarraitu zuen Hogeita Hamar Urteko Gerran, Westfaliako bakea sinatu arte (1648).

## Zuhaitz genealogikoa

Zuhaitz genealogikoa :
Fernando IV.a Hungariakoa
Margarita Austriakoa
Maria von Habsburg
Mariana Austriakoa
Philip Prospero, Prince of Asturias
Philip August von Habsburg
Fernando Tomás de Austria
Maximilian Thomas Erzherzog von Österreich
Karlos II.a Espainiakoa
Ferdinand Wenzel von Habsburg
Maria Antonia of Austria
Johann Leopold von Habsburg
Maria Anna von Habsburg
Anna Marie von Habsburg
Maria Josefa von Habsburg
Josef I.a Germaniako Erromatar Inperio Santukoa
Karlos II.a Austriakoa
Christine von Habsburg
Fernando II.a Germaniako Erromatar Inperio Santukoa
Leopoldo I.a Germaniako Erromatar Inperio Santukoa
Maria Anna of Bavaria
Archduchess Maria Elisabeth of Austria
Fernando III.a Germaniako Erromatar Inperio Santukoa
Marie von Habsburg
Wilhelm V, Duke of Bavaria
Archduke Leopold Joseph of Austria
Maria Anna of Bavaria
Archduke Karl Joseph of Austria
Renata of Lorraine
Maria Anna of Austria
Theresia Maria Josefa von Habsburg
Archduchess Maria Theresa of Austria
Karlos VI.a Germaniako Erromatar Inperio Santukoa
Archduchess Maria Josepha of Austria
Archduchess Maria Magdalena of Austria
Marie Margarete von Habsburg
Leopold, Duke of Lorraine
Charles Joseph of Lorraine
Eleanor de Lorraine
Eleonore of Austria, Duchess Consort of Lorraine
Charles Ferdinand de Lorraine
Joseph of Lorraine
Frans II Jozef van Lotharingen
Maria Ana Josefa Austriakoa
NN von der Platz
Ferdinand Josef Alois Erzherzog von Österreich :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/10/10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q150575
* Multimedia: Ferdinand III, Holy Roman Emperor / Q150575
# Fernando III.a Toskanakoa

Fernando III.a (Florentzia, 1769ko maiatzaren 6a - ibidem, 1824ko ekainaren 18a) Toskanako duke handia izan zen 1790etik 1801era eta 1814tik 1824ra. Salzburgoko Hauteslerriko duke eta printze hauteslea ere izan zen 1803tik 1805era eta Würzburgeko duke handia 1805etik 1814ra.
Habsburgo-Lorrenaren etxeko kide izan zen. Leopoldo Toskanako duke handia eta Maria Luisa Espainiakoaren semea izan zen. Aita enperadore aukeratu zuten 1790ean, eta Fernando Toscanan izan zen haren oinordekoa.
Frantziako Lehen Errepublika onartu zuen lehen erregea izan zen. Britainia Handiarekin eta Errusiarekin bat egin behar izan zuen Lehen Koalizioko Gerran. Hala ere, handik gutxira koaliziotik erretiratu eta Toscanaren neutraltasuna aldarrikatu zuen. 1799an Vienara ihes egin zuen Florentzian errepublika aldarrikatu ondoren.
1801eko Aranjuezeko Itunean Toscanari formalki uko egin zion. Salzburgoko Hauteskundeak konpentsazio gisa jaso zuen. 1805ean, Pressburgeko Itunak Salzburgo bere anaia Frantzisko II.a enperadoreari eman zion eta Fernandok Würzburgeko dukerri handia jaso zuen. Napoleonen porrotaren ondoren, Toskanako Dukerri Handia berreskuratu zuen 1814an.
1790ean Luisa Napolikoa eta Siziliakoarekin ezkondu zen eta bost seme-alaba izan zituzten. Bere seme Leopoldo II.a Toskanakoa izan zen bere oinordekoa.

## Kanpo estekak

* Datuak: Q309605
* Multimedia: Ferdinand III, Grand Duke of Tuscany / Q309605
# Fernando Ibarra López-Dóriga

Fernando Luis Ibarra López-Dóriga (Getxo 1930eko otsailaren 10a - Madrid 2001eko azaroaren 15a) euskal noble, enpresaburu eta politikaria izan zen, Arriluce de Ybarrako II. markesa izan zena.

## Biografia

Aita Fernando María Ybarra de La Revilla, Gerra Zibilean Cabo-Quilates itsasontzian eraila.
1953an markes izendatua, 1964 eta 1967 artean Getxoko alkatea izan zen. María del Carmen Careaga Salazar, Kadaguako IV. kondesarekin ezkondu eta alaba bat izan zuten, Carmen Ybarra Careaga.

## Erreferentziak

* ↑ Auñamendi Eusko Entziklopedia. Fernando Luis Ybarra Lopez Doriga. .
* ↑ «Balparda, rescatado» El Correo 2006-10-8.
* Datuak: Q17453648
# Gulinazha

Gülnezer Bextiyar (uigurreraz: گۈلنەزەر بەختىيار‎, txinera tradizionalez: 古力娜扎爾·拜合; txinera sinplifikatuz: 力娜扎尔·拜合提亚尔; pinyinez: Gǔlìnàzhāer Bàihétíyàer), Gulinazha izenez ere ezaguna (txinera sinplifikatuz: 古力娜扎; pinyinez: Gǔlìnàzhā), (Urumtxi, Txinako Herri Errepublika, 1992ko maiatzaren 2a) uigur etniako txinatar aktore eta modeloa da. Beijingeko Zinema Akademian graduduna da 2011z geroztik.

## Kanpo estekak

* Datuak: Q8259840
* Multimedia: Gülnezer Bextiyar / Q8259840
# Gulivoire Park (Indiana)

Gulivoire Park Ameriketako Estatu Batuetako erroldak esleitutako leku bat da. St. Joseph konderrian dago, Indiana estatuan. 2.974 biztanle ditu, 3.625.983 kilometro koadroko azaleran banatuta.

## Ikus, gainera

* St. Joseph konderria

## Kanpo estekak

* Datuak: Q3316683
# Gullane

Gullane, eskozieraz: Gualainn, Eskoziako Ekialdeko Lothian eremuan dagoen udalerri bat da. Fortheko fiordoaren hegoaldeko ertzean dago, Musselburg eta Dunglass udalerrien artean.

## Kanpo estekak

* Datuak: Q1010347
* Multimedia: Gullane / Q1010347
# Gullfoss

Gullfoss ("Urrezko Ur-jauzia" euskaraz) Islandiako hego-ekialdeko Hvítá ibaiaren arroilan dagoen ur-jauzia da, Islandiako ospetsuena. Urrezko Zirkuluaren ibilbide turistikoaren parte da.

## Ezaugarriak

Gullfoss herrialdeko atrakzio ezagunenetako bat da. Hvítá ibaiaren ibilgu zabalean dago, hegoalderantz doa eta ur-jauzitik kilometro batera bat-batean ekialderantz egiten du, hiru maila kurbatutan eroriz. Une horretan, bi jauzitan erortzen da (11 eta 21 metrokoak), 32 metroko sakonerako pitzadura batean, 20 metroko zabalera eta 2,5 kilometroko luzera duena. Ur-jauzi horren batez besteko emaria segundoko 140 metro kubikokoa da udan, eta 80 metro kubikokoa neguan. Neurtutako gehienezko ur-fluxua 2000 metro kubikokoa da.

## Historia

XX. mendearen lehen erdian eta urte batzuk geroago, proiektu garrantzitsu bat aurrera eraman nahi zen Gullfossen balizko erabilerarren bitartez elektrizitatea sortzeko. Aldi horretan, jabeek, Tómas Tómasson eta Halldór Halldórsson, katarata inbertsiogile atzerritarrei alokatu zieten. Hala ere, inbertitzaileek proiektua gauzatzeko egindako saiakerek porrot egin zuten, partzialki dirurik ez zegoelako baina baita ere kritiki ugari zirelako. Gero, Islandiako Estatuari saldu zioten ur-jauzia. Ondoren ere, Hvita ustiatzeko planak asmatu ziren, Gullfoss betirako aldatuko zutena. Plan horiek ez ziren gauzatu eta orain Gullfoss babestuta dago. Inguru horien defentsan Sigríður Tómasdóttir emakume aktibista, Islandiako lehen ekologista gisa ezagututa, oso ezaguna egin zen.

## Urrezko Zirkulua

Þingvellir eta Haukadalur haranaren geiserrekin batera, Gullfoss Urrezko Zirkuluaren partea da, Islandiako ibilbide turistiko ospetsuena.

## Erreferentziak

* ↑ https://web.archive.org/web/20220605110300/https://viajes.nationalgeographic.com.es/a/cascadas-mas-impresionantes-islandia_9530
* ↑ https://web.archive.org/web/20111014045607/http://www.nat.is/travelguideeng/gullfoss_sigridur_tomasdottir.htm
* ↑ https://naturalezayviajes.com/circulo-de-oro-en-islandia-gullfoss/

## Ikus, gainera

* Sigríður Tómasdóttir, Islandiako lehen emakume ekologista.

## Kanpo estekak

* (Ingelesez):Urrezko Zirkulua Lonely Planeten.
* Bideoa You Tuben.
* Datuak: Q38519
* Multimedia: Gullfoss / Q38519
# Gullinkambi

Gullinkambi, eskandinaviar mitologian, Valhallan bizi den eta goizero einherjarrak esnatzen dituen oilar bat da. Bere kantuak, Odinek zuzendutako jainkoen eta Lokik zuzendutako Jotunen arteko azken borroka izango den Ragnaröka iragarriko du, beste bi oilarrenarekin batera, horietako bat Fjalar dena, Gálgviðr basoan, eta, bestea, izenik ez duen bat, Helen.

## Kanpo estekak

* Datuak: Q3120789
# Gullfaxi

Gullfaxi, eskandinaviar mitologian, zaldi magiko bat zen, eta, bere izenak, "urrezko zurdak" esan nahi du.
Bere jabea, Hrungnir erraldoi edo Jotuna zen, eta zaldia, lurrean, airean eta uretan bezain azkarra zen. Egun batean, Odini erronka bota zion, honen zaldia zen Sleipnirrek Gullfaxiren aurka lasterketa bat egiteko. Odinek irabazi egin zion, tarte handia ateraz, honen ondorioz, erraldoia haserretu eta jainkoak desafiatu zituelarik.
Ondoren, animalia, Thorren seme Móðirentzat izan zen, erraldoiaren gorpuaren azpitik irteten laguntzeagatik sari gisa, Thor, erraldoia garaitu zuenean, honen azpian geratu baitzen.

## Kanpo estekak

* Datuak: Q1200682
# Gulladuff

Gulladuff (irlanderaz: Guala Dhubh) Ipar Irlandako udalerri bat da, Derry konderrian dagoena. 2001eko erroldaren arabera 405 biztanle zituen.

## Kanpo estekak

* Datuak: Q793566
* Multimedia: Gulladuff / Q793566
# Gull Lake (Wisconsin)

Gull Lake Ameriketako Estatu Batuetako inkorporatutako herri bat da. Washburn konderrian kokatuta dago, Wisconsin estatuan. 198 biztanle ditu, 36,2 kilometro koadroko azaleran banatuta.

## Ikus, gainera

* Washburn konderrian

## Kanpo estekak

* Datuak: Q1659516
# Gullinbursti

Eskandinaviar mitologian Gullinbursti Brokkr nanoak bere anaia Sindriren laguntzarekin eginiko urrezko zerri bat zen, Lokirekin zuen lehiaketa batean, hiru altxor egiteko, bat Odinentzat, beste bat Thorrentzat, eta, azkena, Freyrentzat.
Freyri, Gullinbursti zerria eman zion, airean eta itsaso gainean gau eta egun korri zezakeela esanez, beste edozein zaldik baino bizkorrago, eta gaua luzea bazen ere eta beste munduak ilunak baziren ere, zerria zegoen tokian beti argitasuna egongo zela, hain bait ¡ziren distiratsuak bere ileak.

## Ikus, gainera

* Hildisvini

## Kanpo estekak

* Datuak: Q280712
* Multimedia: Gullinbursti / Q280712
# Gulliver's Travels (1977ko filma)

Gulliver's Travels (euskaraz: «Gulliverren Bidaiak») 1977ko Peter R. Hunt ingeles zinema zuzendariak zuzendutako abentura eta fantasiazko film bat da. Jonathan Swift irlandar idazlearen izenburu berdineko eleberri (1726) ezagunean oinarritua dago. Richard Harris, Catherine Schell, Norman Shelley, Meredith Edwards eta Rod Taylor aktoreek antzeztu zuten.
Film honetan benetako aktoreak eta akzioa eta marrazki bizidunak nahasten dira.

## Argumentua

Oharra: Atal honek istorio osoa edo amaiera argitzen du.
Gulliver (Richard Harris) medikua itsasontzi bateko hondoratzetik bizirik irten den eskifaiako kide bakarra da, eta lehorreratzean izaki niminoak bizi diren herrialde batera helduko da. Gizakitxo nimino horiei dagokionez duen tamaina erraldoiak eta gizarte txiki horretako barne arazoek, hainbat abentura eta gorabehera biziaraziko dizkiote.

## Aktoreak

* Richard Harris: Gulliver
* Catherine Schell: Mary
* Norman Shelley: Aita
* Meredith Edwards: Osaba
* Michael Bates
* Denise Bryer
* Julian Glover
* Stephen Jack
* Bessie Love
* Murray Melvin
* Nancy Nevinson
* Robert Rietti
* Vladek Sheybal: Blefuscuko presidentea
* Roger Snowden
* Bernard Spear
* Graham Stark
* David Prowse

## Kanpo estekak

* IMDBko fitxa irakurgai (Ingelesez)
* Datuak: Q5617792
# Festes-et-Saint-André

Festes-et-Saint-André ( frantsesez eta ofizialki: Festes-et-Saint-André) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q1087052
* Multimedia: Festes-et-Saint-André / Q1087052
# Festara

"Festara" Donostian abesten den abesti herrikoia da. Festen hasierarekin lotzen da eta, tradizionalki, abuztuaren 14an, Gaztelubide elkartearen aurrean kantatzen da. Raimundo Sarriegiri egotzi zaio konposizioa. Nahiz eta hotsandiko itxura izan, festaren benetako aldarrikapena da.

## Hitzak

Festara! Festara! Festara! Festarik behar bada
bego Donostia, betikoa du fama
ondo merezia. (Bis)
Bestetan ez bezela, hemen gazteria, beti
amaren sabeletik
dator ikasia.

## Erreferentziak

* ↑ https://www.eitb.eus/es/noticias/sociedad/videos/detalle/4312066/video-festara-gaztelubide-seman-grande-2016-donostia/
* ↑ Arocena, 24 or.
* ↑ http://www.aiete.net/2014/09/festarik-behar-bada-si-hay-que-hacer-fiesta/

## Bibliografia

* Jesus Maria Arozamena-Tomas Garbizu: Viejas canciones donostiarra. Donostiko kantu zarrak. Donostiako Aurrezki Kutxa, Donostia, 1971, 24-27 or.

## Kanpo estekak

* Donostiako Orfeoiaren bertsioa.
# Festara. Bere bertso guzien bilduma

Festara. Bere bertso guzien bilduma Antonio Zavalak Jose Bizente Etxagarai olerkariaren bertso guztien edizioa, 1964an, Auspoa Liburutegian plazaratu zuen.

## Edukia

Bertsoak kronogikoki jasota daude, 1813tik 1853 arte. Guztira 65 olerki inguru jaso ziren, literaturaren ikuspuntutik ezezik, historikoki era garrantzitsuak. Horrela, Donostiaren txikizioaren gaineko bertsoekin batera, inauteriekin lotutakoak edo Gipuzkoako abesti tradizioan oso errotuta dauden konposizioak daude. Bilketa bi iturrietatik jaso zuen Zavalak: bertso-paperetan jasotakoak eta Euskal Erria aldizkarian argitaratutakoak.
Izenburuarekin lotuta, azalpen bat egin behar da: Etxagarairen beste olerkiak ere badira baina Zavalak ezin izan zituen bildu zeren eta Adrián de Loyarteren familiaren eskuetan zeuden eta hauek ez zioten argaitaratzeko baimenik eman; Loyartarrek zeukaten koadernoak izenburu hau omen zuen: Poesías desde el 1813 cuyo año se quemaron las anteriores en el incendio total de esta ciudad de San Sebastián.
Liburuak, bestetik, Zavalak idatzitako "Hitzaurrea" eta idazlearen biografia labur bat ditu.

## Erreferentziak

* ↑ Zavala, 19 or.

## Kanpo estekak

* Liburu osoa Euskaltzaindiaren webgunean.
* Datuak: Q57671655
# Festen

Festen (fɛsd̥ɛ̝n ahoskatua; euskaraz: «Ospakizuna») 1998ko Thomas Vinterberg daniar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Helge Klingenfeldt hirurogei urte betetzera doala eta, festa ederra prestatzen ari dira bere etxetzarrean. Familia eta lagunak patriarkaren eta Else, honen emazte maitatzailearen inguruan biltzen dira.

## Aktoreak

* Ulrich Thomsen: Christian Klingenfeldt-Hansen
* Henning Moritzen: Helge
* Thomas Bo Larsen: Michael
* Paprika Steen: Helene
* Birthe Neumann: Else
* Trine Dyrholm: Pia
* Helle Dolleris: Mette
* Therese Glahn: Michelle
* Klaus Bondam: Helmut von Sachs
* Bjarne Henriksen: Kim
* Gbatokai Dakinah: Gbatokai

## Erreferentziak

* ↑ www.sansebastianfestival.com

## Kanpo estekak

* Datuak: Q841958
# Festa della Sensa

Festa della Sensa (euskaraz Igokunde-jai) Igokundearen egunean Venezian ospatzen den tradizio luzeko festa handia da.

## Jatorria

Hau Veneziako Errepublikaren festa nagusia zen. Jatorria Dalmaziaren konkistan dago: 1000 urte inguruan Pietro II.a Orseolo duxak Dalmazia menperatu zuen eta festa honen bidez lortutako arrakasta ospatzen zen.

## Itsasoarekin ezkontza

Festaren erritoa gaur egun ezagutzen dugun moduan, 1177an sortu zen. Urte horretan Alexandro III.a aitasantuak eta Frederiko I.a Germaniako Erromatar Inperio Santukoak bakea sinatu zuten. Horrela, urtetako gatazkari bukaera ematen zitzaion. Aitasantuak, orduan, bere zerbitzuak eskertzeko, Sebastián Ziani duxari eraztun bat oparitu zion; eraztun horrekin duxak «Itsasoarekin Ezkontza» izeneko errito bat bete behar zuen.
Erritoa horrela betetzen zen: Veneziako agintariak itsasoarekin sinbolikoki ezkondu behar ziren. Horretarako, duxa, Bucintoro itsasontzian, errepublikako beste agintariekin batera eta txalupa askoz laguntzarekin, eraztuna itsasora bota behar zuen. Botatzeko unean hau esan behar zuen: «Desponsamus te, mare nostrum, in signum ven perpetuique dominii» («Zurekin ezkontzen gara, gure itsasoa, betiko menpekotasunaren sinbolo bezala»).
1965tik zeremoniaren inguruan birsortze historikoa antolatzen da.

## Erreferentziak

* 1 2 .

## Ikus, gainera

* Bucintoro

## Kanpo estekak

(Frantsesez)(Gaztelaniaz):Festaren webgune ofiziala.
* Datuak: Q1408415
* Multimedia: Festa della Sensa (Venice) / Q1408415
# Griselda Gambaro

Griselda Gambaro (Buenos Aires, Argentina, 1928ko uztailaren 24a -) argentinar idazle eta antzerkigilea da.

## Biografia

1976tik 1983ra, Bartzelonan bizi izan zen, diktadura militarraren garaian Argentinatik ihes egin ondoren. Izan ere, Ganarse la muerte eleberria debekatu egin zuten Videla jeneralaren aginduz. Kontalari eta eleberrigile gisa hasi zen ospea irabazten, eta olerkiak ere idatzi zituen, baina antzerkigile gisa da, batez ere, ezaguna. Absurdoaren teatroaren eraginpean idatzi zituen antzerki-lan nagusiak, Eugène Ionescoren eta Franz Kafkaren obraren eraginpean, batez ere. Irudi poetiko erdiragarriak sortu ditu, eta pertsonen arteko komunikaziorik eza nabarmendu du bere obretan. Gizarte-ohituren faltsukeria salatu, eta existentziaren zentzurik eza azpimarratu du. 1960ko hamarraldiko antzerkigile handienetakoa izan zen, eta Argentinako antzerkigintzako obra klasikotzat hartzen dira Gambaroren antzerki-lan batzuk, ezinbesteko erreferentzia bihurtu dira.
Gambaroren idazlan ugarien artean, aipagarriak dira hauek: Las paredes (1963), Viejo matrimonio (1965), El desatino (1965), El campo (1968, nazien kontzentrazio-esparru bateko gertaerak biltzen dituena), Sucede lo que pasa (1974), Lo mejor que se tiene (1996) eta Teatro 1-7 (1997-2004).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q468838
* Multimedia: Griselda Gambaro / Q468838
# Grisel

Grisel Zaragozako probintziako udalerria da, Aragoin, Espainia. 2008an 97 biztanle zituen 14,5 kilometro koadroko azaleran. Tarazona eta Moncayo eskualdean dago. Landaredi Mediterraneo dauka herriak.

## Kanpo estekak

* Datuak: Q537345
* Multimedia: Grisel / Q537345
# Griselles (Côte-d'Or)

Griselles Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 105 biztanle zituen.

## Demografia
### Biztanleria

2007an Griselles udalerrian erroldatutako biztanleak 73 ziren. Familiak 32 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 8 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 73 etxebizitza zeuden, 37 familiaren etxebizitza nagusia ziren, 28 bigarren erresidentzia ziren eta 7 hutsik zeuden. 71 etxeak ziren eta 1apartamentu bat zen. 37 etxebizitza nagusietatik 34 bere jabearen bizilekua ziren, 1 alokairuan okupaturik zegoen eta 2 doan lagata zeuden; 1ek bi gela zituen, 9 etxek hiru zituzten, 8 etxek lau zituzten eta 19 etxek bost zituzten. 34 etxek euren parking plaza propioa zuten azpian. 17 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Griselles udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 2 | 85-89 | 2 |
| 1 | 80-84 | 0 |
| 3 | 75-79 | 5 |
| 5 | 70-74 | 4 |
| 3 | 65-69 | 5 |
| 2 | 60-64 | 4 |
| 4 | 55-59 | 5 |
| 1 | 50-54 | 3 |
| 2 | 45-49 | 1 |
| 2 | 40-44 | 5 |
| 2 | 35-39 | 3 |
| 0 | 30-34 | 1 |
| 4 | 25-29 | 0 |
| 1 | 20-24 | 0 |
| 3 | 15-19 | 3 |
| 1 | 10-14 | 0 |
| 5 | 5-9 | 0 |
| 1 | 0tik 4ra | 0 |

## Ekonomia

2007an lan egiteko adina zuten pertsonak 38 ziren, horien artean 30 aktiboak ziren eta 8 inaktiboak ziren. 30 pertsona aktiboetatik 27 lanean zeuden (14 gizon eta 13 emakume) eta 3 langabezian zeuden (2 gizon eta 1 emakume). 8 pertsona inaktiboetatik 4 erretiraturik zeuden, 1 ikasten zegoen eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ostalaritza eta jatetxe enpresa zen eta 1 zerbitzu enpresa zen.
2000. urtean Griselles udalerrian 3 nekazaritza-ustiategi zeuden, 579 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q566528
* Multimedia: Griselles (Côte-d'Or) / Q566528
# Frantziako keinu hizkuntza

Frantziako keinu hizkuntza Frantzian gor-mutuek erabilitako keinu hizkuntza da. Ipar Euskal Herriko gor eta mutuek Frantziako keinu hizkuntza ikasi eta erabiltzen dute.

## Esku alfabeto frantsesa

Osagarri moduan esku alfabetoa erabiltzen dute, frantsesaren errealitate ortografikora moldatuta.

## Erreferentziak

* ↑ Monica Companys, Moi Sourd et toi?, ABC...LSF, LSF,Mode d'emploi, Prêt à Signer, Planète des Sourds, Parler en Signes, Dis le avec tes mains, Ah bon !, La LSF en 15 étapes, Dictionnaire 1200 signes... Editions Monica Companys

## Ikus, gainera

* Keinu hizkuntza
* Espainiako keinu hizkuntza
* Esku alfabeto
* Esku alfabeto frantsesa
* Esku alfabeto espainiarra
* Gortasun

## Kanpo estekak

* Datuak: Q33302
* Multimedia: French Sign Language / Q33302
# Frantziako miniaturazako zaldi

Frantziako miniaturazko zaldia Frantziako bertako zaldi arraza moderno bat da. Frantziako miniaturazko zaldiak geanologi-erregistroa dauka eta 2014tik aurrera onartua dago Frantzian arraza bezala.
Bere sorkuntza Frantziara inportatutako eta gero bertan hazi eta gurutzatutako hainbat miniaturazko zaldi arraza ezberdinen arteko gurutzaketaren ondorioa da. Edozein moduan nahiko berria den arraza da.
Frantziako miniaturazko zaldia beste miniaturazko zaldietatik zertaz nabarmentzen da; kirol jarduetara zuzendutako arraza bat dela.

## Historia

Frantziako miniaturazko zaldi arrazaren sorrera ofiziala Frantziako lurraldean miniaturazko zaldi arraza ezberdinen ( Falabella , Ameriketako miniaturazko zaldi zein Ingalaterrako miniaturazko zaldien arteko gurutzaketen ondorioz sortutako eta hasiera batean agiri ofizialik gabeko mila abere inguruko multzoaren ondorioa da.
Arrazaren aitorpena Frantzian 2011an Amerikako miniaturazko zaldiaren atzetik etorri zen.

## Erreferentziak

* ↑ (Frantsesez) Bataille, Lætitia. (2017). Races équines de France. Paris: Éditions France Agricole, 304 or. ISBN 2-85557-481-1..

## Kanpo estekak

* Datuak: Q21008212